Document ID: 31998R1008

ΚΑΝΟΝΙΣΜΟΣ (ΕΚ) αριθ. 1008/98 ΤΗΣ ΕΠΙΤΡΟΠΗΣ της 14ης Μαΐου 1998 για την τροποποίηση του κανονισμού (ΕΚ) αριθ. 1371/95 περί λεπτομερειών εφαρμογής του καθεστώτος των πιστοποιητικών εξαγωγής στον τομέα των αυγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής (2), και ιδίως το άρθρο 3 παράγραφος 2 και το άρθρο 8 παράγραφος 13,
Εκτιμώντας:
ότι ο κανονισμός (ΕΚ) αριθ. 1371/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1157/96 (4), θεσπίζει τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών 7
ότι ο κανονισμός (ΕΟΚ) αριθ. 3665/87 (5), όπως τροποποιήθηκε τελευταία από τον κανονισμό (ΕΚ) αριθ. 604/98 (6), αφορά κοινές λεπτομέρειες εφαρμογής του καθεστώτος των επιστροφών στην εξαγωγή για τα γεωργικά προϊόντα 7 ότι στο άρθρο 3 δίδει τον ορισμό της ημέρας της εξαγωγής 7 ότι πρέπει να τροποποιηθεί το κείμενο του κανονισμού (ΕΚ) αριθ. 1371/95 για να προσαρμοστεί στον εν λόγω ορισμό 7
ότι υπήρξαν λάθη στα άρθρα 4 και 9 και στο παράρτημα ΙΙ του κανονισμού (ΕΚ) αριθ. 1371/95 και θα πρέπει να διορθωθούν 7
ότι πρέπει να προβλεφθεί η ίδια προθεσμία για την ανακοίνωση από τα κράτη μέλη προς την Επιτροπή, των πιστοποιητικών εξαγωγής a posteriori, όπως και για τα υπόλοιπα πιστοποιητικά εξαγωγής 7
ότι πρέπει να προσαρμοσθεί το παράρτημα ΙΙΙ του κανονισμού (ΕΚ) αριθ. 1371/95 στις τροποποιήσεις των διαφοροποιημένων επιστροφών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως των αυγών και του κρέατος πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1371/95 τροποποιείται ως εξής:
1. Στο άρθρο 4 παράγραφος 3 στοιχείο α) οι αναφορές των τετραγωνιδίων 17 και 18 αντικαθίστανται από τις αναφορές που περιέχονται στα τετραγωνίδια 15 και 16.
2. Το άρθρο 9 τροποποιείται ως εξής:
α) στην παράγραφο 2, πρώτο εδάφιο,
- η αναφορά στη θέση 22 αντικαθίσταται από την αναφορά στη θέση 20 7
- οι λέξεις «η ημερομηνία ολοκλήρωσης αυτών των διατυπώσεων» αντικαθίστανται από τις λέξεις «η ημερομηνία εξαγωγής κατά την έννοια του άρθρου 3 του κανονισμού (ΕΟΚ) αριθ. 3665/87» 7
β) στην παράγραφο 3, πρώτο εδάφιο, η πρώτη πρόταση αντικαθίσταται από το ακόλουθο κείμενο:
«Τα κράτη μέλη ανακοινώνουν στην Επιτροπή κάθε Παρασκευή από τις 13 μ.μ. με φαξ τον αριθμό των αιτούμενων πιστοποιητικών εξαγωγής a posteriori ή την έλλειψη αιτήσεων κατά τη διάρκεια της τρέχουσας εβδομάδας» 7
γ) στην παράγραφο 4 το δεύτερο εδάφιο αντικαθίσταται από το ακόλουθο κείμενο:
«το πιστοποιητικό αυτό δίδει δικαίωμα για πληρωμή της επιστροφής που ισχύει την ημέρα της εξαγωγής κατά την έννοια του άρθρου 3 του κανονισμού (ΕΟΚ) αριθ. 3665/87».
3. Στο παράρτημα ΙΙ, μέρος Α, οι λέξεις «σε Ecu ανά 100 χιλιόγραμμα» αντικαθίστανται από τις λέξεις «σε Ecu ανά 100 χιλιόγραμμα/100 τεμάχια».
4. Το παράρτημα ΙΙΙ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουνίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1998.

Labels: 3
17
5